CELEX: 62011TN0495
Language: sl
Date: 2011-09-19 00:00:00
Title: Zadeva T-495/11: Tožba, vložena 19. septembra 2011 – Streng proti UUNT – Gismondi (PARAMETRICA)

26.11.2011   
            
            
               SL
            
            
               Uradni list Evropske unije
            
            
               C 347/37
            
         Tožba, vložena 19. septembra 2011 – Streng proti UUNT – Gismondi (PARAMETRICA)
   (Zadeva T-495/11)
   2011/C 347/67
   Jezik, v katerem je bila tožba vložena: angleščina
   
      Stranke
   
   
      Tožeča stranka: Michael Streng (Erding, Nemčija) (zastopnik: A. Pappert, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Fulvio Gismondi (Rim, Italija)
   
      Predloga
   
   
               —
            
            
               Odločba četrtega odbora za pritožbe Urada za usklajevanje na notranjem trgu (znamke in modeli) z dne 19. julija 2011 v zadevi R 1348/2010-4 naj se razveljavi in zadeva naj se vrne četrtemu odboru za pritožbe; in
            
         
               —
            
            
               toženi stranki naj se naloži plačilo stroškov.
            
         
      Tožbeni razlogi in bistvene trditve
   
   
      Prijavitelj znamke Skupnosti: druga stranka pred odborom za pritožbe
   
      Zadevna znamka Skupnosti: besedna znamka „PARAMETRICA“, za storitve iz razredov 36 in 42 – prijava znamke Skupnosti št. 6048433
   
      Imetnik znamke ali znaka, navajanega v postopku z ugovorom: tožeča stranka
   
      Navajana znamka ali znak: besedna znamka „parameta“, registrirana v Nemčiji pod št. 30311096, za storitve iz razredov 35, 38, 41 in 42
   
      Odločba oddelka za ugovore: ugoditev ugovoru v celoti
   
      Odločba odbora za pritožbe: razveljavitev odločbe oddelka za ugovore in zavrnitev ugovora
   
      Navajani tožbeni razlogi: kršitev pravila 19(2) in (3) v povezavi s pravilom 98(1) Uredbe Komisije (ES) št. 2868/95, ker naj bi odbor za pritožbe napačno menil, da predloženi dokumenti, ki vsebujejo kode WIPO INID, niso v jeziku postopka in/ali skupaj s prevodom, predloženim v pisanju z dne 3. novembra 2008, ne pomenijo „prevoda“ v smislu pravila 98(1) Uredbe št. 2868/95.